b'\n_START_ARTICLE_\nJohn Brown (abolicionist)\n_START_SECTION_\n\xc5\xbdivljenje\n_START_PARAGRAPH_\nJohn Brown se je rodil 9. maja 1800 v Torringtonu v zvezni dr\xc5\xbeavi Connecticut, kot \xc4\x8detrti otrok Owna Browna in Ruth Mills. Leta 1805 se je Brownova dru\xc5\xbeina preselila v Hudson, Ohio, kjer je njegov o\xc4\x8de odprl usnjarno. Njegov o\xc4\x8de je bil podpornik Oberlinskega kolid\xc5\xbea, ki je znan kot liberalno usmerjena izobra\xc5\xbeevalna ustanova. Oba, o\xc4\x8de in sin sta bila verna kristjana kljub temu, da sta iztopila iz kongregacionalisti\xc4\x8dne denominacije, ki izhaja iz kalvinizma. John Brown je verjel, da morajo kristjani ravnati z vsemi ljudmi enako, ne glede na barvo njihove ko\xc5\xbee. Pri 16. letih je Brown od\xc5\xa1el v Plainfield, Massachusetts, kjer je obiskoval zasebno srednjo \xc5\xa1olo. Kmalu se je prepisal na Morris Academy v Litchfieldu, Connecticut. _NEWLINE_\xc5\xbdelel je postati duhovnik, vendar mu je zmanjkalo denarja, poleg tega pa je imel te\xc5\xbeave z vnetjem o\xc4\x8desa, zato se je bil primoran vrniti nazaj v Ohio. Nekaj \xc4\x8dasa je delal v o\xc4\x8detovi usnjarni, kmalu pa je odprl svojo usnjarno, ki je bila dokaj uspe\xc5\xa1na. Leta 1820 se je poro\xc4\x8dil s Dianthe Lusk, s katero je imel 7 otrok. 5 let kasneje se je dru\xc5\xbeina preselila v Pennsylvanijo, kjer so imeli 81 hektarov veliko posest. Leta 1831 je umrl en od njegovih sinov. Kmalu zatem je tudi sam zbolel, zaradi \xc4\x8desar je trpela tudi usnjarna. Naslednje leto pa je umrla \xc5\xa1e njegova \xc5\xbeena. Leta 1833 se je poro\xc4\x8dil s Mary Ann Day, s katero je imel \xc5\xa1e 13 otrok._NEWLINE_Med gospodarsko krizo leta 1839 je utrpel hude finan\xc4\x8dne izgube. \xc5\xa0tirje njegovi otroci so umrli zaradi gri\xc5\xbee, nalezljive bolezni \xc4\x8drevesja. Brown je 28. septembra 1942 razglasil bankrot. V sredini 1840-ih let je Brown postal znan po izdelovanju volne in za\xc4\x8del poslovno sodelovati s Simonom Perkinsom. Brown se je namre\xc4\x8d preselil nasproti Perkinsonove posesti.\n_START_SECTION_\nKansas in Pottawatomski Masaker\n_START_PARAGRAPH_\nJohn Brown je ve\xc4\x8dino svojega \xc5\xbeivljenja \xc5\xbeivel v mestu Springfield, preden se je preselil na Kansa\xc5\xa1ki teritorij. To obmo\xc4\x8dje je leta 1861 postalo dana\xc5\xa1nja zvezna dr\xc5\xbeava Kansas. Nekaj njegovih sinov je \xc5\xbee prej \xc5\xbeivelo tam._NEWLINE_Leta 1854 je bil s sprejetjem dr\xc5\xbeavnega akta Kansas-Nebraska odpravljen Missurijski sporazum iz leta 1812, ki je prej prepovedoval \xc5\xa1iritev su\xc5\xbeenjstva v Zdru\xc5\xbeenih dr\xc5\xbeavah Amerike na novih teritorijih. Tako je vlada dolo\xc4\x8dila, da se bodo ljudje naseljeni po Kansa\xc5\xa1kem teritoriju, na osnovi doktrine in ve\xc4\x8dinske suverenosti odlo\xc4\x8dili o sporni to\xc4\x8dki su\xc5\xbeenjstva. Oba tabora, za in proti su\xc5\xbeenjstvu, sta se zato zbrala v Kansasu in imela volitve za izbor svoje teritorialne vlade._NEWLINE_Sinovi so prosili za pomo\xc4\x8d svojega o\xc4\x8deta pri boju proti podpornikom su\xc5\xbeenjstva iz Kansasa, v katerem so \xc5\xbeeleli legalizirati su\xc5\xbeenjstvo. Brown je pomagal svojim sinovom, hkrati pa je bil \xc5\xa1e bolj razjarjen, ko je ugotovil, da je pijana tolpa podpornikov su\xc5\xbeenjstva oropala mesto Lawrence. Zato se jim je hotel ma\xc5\xa1\xc4\x8devati._NEWLINE_24. maja leta 1856 so Brown in njegovi sinovi umorili pet ljudi v Kansasu, ki so podpirali legalizacijo su\xc5\xbeenjstva. To so storili tako, da so te ljudi izvlekli iz njihovih domov in jih pobili s svojimi me\xc4\x8di. Ta dogodek danes pomnimo kot Pottawatomski masaker. Veliko prebivalcev Kansasa je bilo vznemirjenih in \xc5\xa1okiranih v dneh po dogodku. Sledilo je \xc5\xa1e ve\xc4\x8d nasilja. Tako se je za\xc4\x8delo obdobje Kansa\xc5\xa1kega teritorija, imenovano \xc2\xbbKrvave\xc4\x8di Kansas\xc2\xab\xc2\xa0(Bleeding Kansas). Pred odhodom iz Kansasa so bili Brown, njegovi sinovi in ostali abolicionisti\xc4\x8dni privr\xc5\xbeenci napadeni v boju v Osawatomiju 30. avgusta leta 1856. V napadu je umrl njegov sin Frederick.\n_START_SECTION_\nNapad na arzenal Harpers Ferry\n_START_PARAGRAPH_\nBrownov prvotni na\xc4\x8drt je bil postaviti opori\xc5\xa1\xc4\x8de v gorovju Blue Ridge Mountains, od koder bi s svojimi privr\xc5\xbeenci pomagal pobeglim su\xc5\xbenjem in organiziral napade na su\xc5\xbenjelastni\xc5\xa1ka posestva. Brown je na\xc4\x8drt delil z abolicionisti, ki bi mu lahko pomagali pri zbiranju sredstev za uresni\xc4\x8ditev. Do leta 1858 so zbrali dovolj mo\xc5\xbe in denarja za uresni\xc4\x8ditev na\xc4\x8drta, vendar je en izmed njegovih sledilcev na\xc4\x8drt razkril, tako da se je bil Brown primoran skriti. \xc4\x8cez leto so bili pripravljeni na ponovno akcijo. Tokrat je Brown najel kmetijo nasproti kraja Harpers Ferry, kjer so \xc5\xbeeleli napasti oro\xc5\xbearno in spodbuditi su\xc5\xbenje k uporu. Veliko izmed njegovih mo\xc5\xbe je bilo skepti\xc4\x8dnih glede napada, zato jih je nekaj takrat zapustila Browna. Brown in \xc5\xa1e 21 drugih so 16. oktobra krenilo proti Harpers Ferryju. V kraj so prispeli 17. oktobra ob 4. uri zjutraj. Prerezali so komunikacijske linije in zavzeli oro\xc5\xbearno. Nato so zavzeli stavbo dobavitelja oro\xc5\xbeja zvezne oblasti. Brown in njegovi mo\xc5\xbeje so po mestu zbrali 60 talcev, da bi spodbudili njihove su\xc5\xbenje k boju, vendar jim ni uspelo prepri\xc4\x8dati nobenega su\xc5\xbenja. Brownovi mo\xc5\xbeje so med napadom ubili 7 ljudi, 10 pa po\xc5\xa1kodovali. Lokalna policija je obkro\xc5\xbeila Browna in njegove mo\xc5\xbee, \xc5\xa1e isti dan pa je polkovnik Robert E. Lee vpoklical na pomo\xc4\x8d mornarico, ki je uspe\xc5\xa1no zatrla Brownov napad. Pobitih je bilo 10 Brownovih mo\xc5\xbe, med drugim dva njegova sinova. Brownu so sodili za izdajo, umor petih ljudi in spodbujanje su\xc5\xbeenjske vstaje. _NEWLINE_Za svoje zlo\xc4\x8dine je bil obsojen na smrt. Obesili so ga 2. decembra 1859. _NEWLINE_Brownova vstaja je bila izjemnega pomena, saj gre za prvo pomembnej\xc5\xa1o vstajo proti su\xc5\xbeenjstvu in je vzbudila strah med Ameri\xc4\x8dani juga, ki so trdno zagovarjali su\xc5\xbeenjstvo. Po vstaji se je napetost v ZDA stopnjevala, kar je kasneje vodilo v odcepitev ju\xc5\xbenih zveznih dr\xc5\xbeav in dr\xc5\xbeavljansko vojno, ki je zahtevala 3 milijone \xc5\xbertev in pripeljala do odprave su\xc5\xbeenjstva v ZDA. Med pripadniki severnih zveznih dr\xc5\xbeav so ga opevali kot juna\xc5\xa1kega mu\xc4\x8denika in vizionarja.\n_START_SECTION_\nViri in literatura\n_START_PARAGRAPH_\nJohn Brown raid on Harpers Ferry.internet. citirano 29. 11. 2017. Dostopno na spletnem naslovu: http://www.history.com/this-day-in-history/john-browns-raid-on-harpers-ferry_NEWLINE_The raid on Harpers Ferry.internet. citirano 29. 11. 2017. Dostopno na spletnem naslovu: https://www.pbs.org/wgbh/aia/part4/4p2940.html'